На Ваўкавыскай сустрэчы Аляксандр Мілінкевіч у сваёй прамове адзначыў, што зараз імкліва павялічваецца эканамічная залежнасць Беларусі ад Расіі, якая пагражае нашай краіне паглынаннем. Еўразвяз гатовы дапамагчы нам супрацьстаяць гэтаму. Ён прапануе праграму Усходняе партнёрствазгодна з якой Беларусь мусіць праводзіць эканамічныя рэформы і ажыццяўляць змены ў заканадаўстве, набліжаючы яго да стандартаў цывілізаванай Еўропы. У якасці выразных крокаў насустрач прапануецца спрашчэнне візавага рэжыму для грамадзян і стварэнне зоны свабоднага гандлю. 